बॉलीवुड में कमबैक करेंगी बिपाशा बसु - NP News
Home > मनोरंजन > बॉलीवुड में कमबैक करेंगी बिपाशा बसु
February 16, 2019 मनोरंजन
जानी मानी अभिनेत्री बिपाशा बसु बॉलीवुड में कमबैक करने जा रही है। करण सिंह ग्रोवर से शादी करने के बाद बिपाशा बासु फिल्मों से दूर हो गयी थी। करीब चार साल बाद बिपाशा फिल्मों में वापसी करने जा रही हैं। वह जल्द ही फिल्म आदत में नजर आएंगी।
बिपाशा ने बताया, मैं कभी हताश नहीं हुई। मैं भाग्यशाली हूं और हमेशा अपनी शर्तों पर जीती हूं, न कि उद्योग के मानदंडों पर। मुझे स्टारडम खोने का डर नहीं था, लेकिन हां, निश्चित रूप से प्रासंगिकता खोने का डर है। डर इसलिए है, क्योंकि इसमें न सिर्फ एक कलाकार के रूप में, बल्कि एक व्यक्ति के रूप में भी बहुत निवेश हुआ है।
बिपाशा ने कहा, मुझे प्रासंगिकता खोने का थोड़ा डर है, लेकिन स्टारडम खोने का ज्यादा डर नहीं है, क्योंकि मैं वही हूं जो मैं थी। शुरुआत से ही सही.. मेरी इच्छाएं सहज रही हैं। काम और करियर से ऊपर मेरा पारिवारिक जीवन हमेशा से प्राथमिकता में रहा है। फिल्म आदत में एक बार फिर वह करण के साथ दिखेंगी। इससे पहले वह एलोन में उनके साथ काम कर चुकी हैं।